Consilierul vocațional nu este psiholog, deoarece acesta nu tratează probleme existente ci doar se concentrează pe susținerea clientului său în procesul de luare a unor decizii. Consilierul vocațional nu este nici amic, deoarece relația dintre client și acesta nu trebuie să își depășească limitele, tocmai pentru a atinge obiectivele setate la debutul procesului de consiliere, un parcurs care obligă la respectarea unui cod de etică. Indiferent de momentul profesional în care un client se află, fie că este licean, fie că este student sau absolvent de facultate, indiferent de motivul pentru care cere consiliere, consultantul încearcă doar să susțină și să ajute, nu să judece sau să își impună puncte personale de vedere, rămânând doar obiectiv și imparțial, creând sesiuni permanente de supervizare, făcând apel la toate cunoștințele, instrumentele și tehnicile pentru ca persoana aflată în procesul de consiliere, să găsească răspunsurile pe care le caută. Rezultatul depinde doar de client, de cât de mult își dorește ca situația sa actuală să se schimbe. Prin urmare, consilierii noștri vă vor ajuta să vă găsiți propria identitate, fără teama că cineva vă invadează intimitatea. Înscriere